CELEX: 62014TN0017
Language: mt
Date: 2014-01-08 00:00:00
Title: Kawża T-17/14: Rikors ippreżentat fit- 8 ta’ Jannar 2014 – U4U et vs Il-Parlament u Il-Kunsill

14.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 112/41
            
         Rikors ippreżentat fit-8 ta’ Jannar 2014 – U4U et vs Il-Parlament u Il-Kunsill
   (Kawża T-17/14)
   2014/C 112/54
   Lingwa tal-kawża: il-Franċiż
   
      Partijiet
   
   
      Rikorrenti: Union pour l’Unité (U4U) (Brussell, il-Belġju); Unité & Solidarité – Hors Union (USHU) (Brussell); Regroupement Syndical (RS) (Saint Josse-ten-Noode, il-Belġju); u Georges Vlandas (Brussell) (rappreżentant: F. Krenc, avukat)
   
      Konvenuti: Il-Kunsill tal-Unjoni Ewropea u Il-Parlament Ewropew
   
      Talbiet tar-rikorrenti
   
   
               —
            
            
               tiddikjara dan ir-rikors ammissibbli u fondat;
            
         
               —
            
            
               konsegwentement, tannulla r-Regolament Nru 1023/2013 tal-Parlament Ewropew u tal-Kunsill, tat-22 ta’ Ottubru 2013 li jemenda r-Regolamenti tal-Persunal għall-Uffiċjali tal-Unjoni Ewropea u l-Kondizzjonijiet tal-Impjieg ta’ Aġenti Oħra tal-Unjoni Ewropea, sa fejn dan
               
                           1)
                        
                        
                           jemenda l-Anness X ta’ dawn ir-regolamenti (Artikolu 1, Nru 70);
                        
                     
                           2)
                        
                        
                           jemenda l-Artikolu 45 ta’ dawn ir-regolamenti u l-Anness I, u jżid it-Taqsima 5 fl-Anness XIII (Artikolu 1, Nru 27, Nru 61 u Nru 73(k)).
                        
                     
         
               —
            
            
               tikkundanna lill-konvenuti għall-ispejjeż.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw sitt motivi.
   L-ewwel tliet motivi jirrigwardaw l-emenda tal-Anness X tar-Regolamenti tal-Persunal għall-Uffiċjali tal-Unjoni Ewropea (iktar ’il quddiem “ir-Regolamenti tal-Persunal”).
   
               1.
            
            
               L-ewwel motiv huwa bbażat fuq ksur tal-Artikolu 10 tar-Regolamenti tal-Persunal, tal-Artikoli 12, 27 u 28 tal-Karta tad-Drittijiet Fundamentali tal-Unjoni Ewropea (iktar ’il quddiem, “il-Karta”) u tal-Artikolu 11 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali (iktar ’il quddiem “il-KEDB”), b’mod partikolari minħabba l-assenza ta’ konsultazzjoni mal-Kumitat tar-Regolamenti tal-Persunal dwar ir-riforma tal-Anness X.
            
         
               2.
            
            
               It-tieni motiv huwa bbażat fuq ksur tal-Artikoli 12, 27 u 28 tal-Karta u tal-Artikolu 11 tal-KEDB minħabba l-assenza ta’ informazzjoni u ta’ konsultazzjoni reali u adegwati mas-sindakati, mal-uffiċjali u mal-membri tal-persunal fir-rigward tar-riforma tal-Anness X.
            
         
               3.
            
            
               It-tielet motiv huwa bbażat fuq ksur tal-prinċipji ta’ leġiżlazzjoni tajba u b’mod partikolari tad-dmir ta’ reqqa u tad-dmir ta’ motivazzjoni.
               L-aħħar tliet motivi jirrigwardaw l-emenda tal-Artikolu 45 u tal-Anness I tar-Regolamenti tal-Persunal, kif ukoll iż-żieda tat-Taqsima 5 fl-Anness XIII tal-imsemmija regolamenti.
            
         
               4.
            
            
               Ir-raba’ motiv huwa bbażat fuq ksur tal-Artikolu 10 tar-Regolamenti tal-Persunal, tal-Artikoli 12, 27 u 28 tal-Karta u tal-Artikolu 11 tal-KEDB, b’mod partikolari minħabba l-assenza ta’ konsultazzjoni mal-Kumitat tar-Regolamenti tal-Persunal fir-rigward tar-riforma tal-karrieri AD.
            
         
               5.
            
            
               Il-ħames motiv huwa bbażat fuq ksur tal-Artikoli 12, 27 u 28 tal-Karta u tal-Artikolu 11 tal-KEDB minħabba l-assenza ta’ informazzjoni u ta’ konsultazzjoni reali u adegwati mas-sindakati, mal-uffiċjali u mal-membri tal-persunal fir-rigward tar-riforma tal-karrieri AD.
            
         
               6.
            
            
               Is-sitt motiv huwa bbażat fuq ksur tal-prinċipji ta’ leġiżlazzjoni tajba u b’mod partikolari tad-dmir ta’ reqqa u tad-dmir ta’ motivazzjoni.